Aleksandras Algirdas Abišala

Aleksandras Algirdas Abišala (g. 1955 m. gruodžio 28 d. Intoje, Komijos Respublika, Rusijos TFSR) – Lietuvos verslininkas, verslo konsultantas, politikas, fizikos ir matematikos mokslų daktaras, signataras.

 Biografija 
Gimė tremtinių šeimoje. 1962–1973 m. mokėsi Kauno 25-ojoje vidurinėje mokykloje, 1973–1978 m. studijavo Vilniaus universiteto Fizikos fakultete.

1978 m. Kauno politechnikos instituto (KPI) Chemijos technologijos fakulteto vyr. inžinierius. 1978–1980 m. tarnavo sovietinėje armijoje. 1980–1981 m. KPI Chemijos technologijos fakulteto vyr. laborantas. 1981–1990 m. Kauno radijo matavimų technikos mokslinio tyrimo instituto inžinierius technologas, mokslinis bendradarbis. 1984–1986 m. Vilniaus universiteto aspirantas neakivaizdininkas, fizikos-matematikos mokslų kandidatas.http://www.mokslas.mii.lt/mokslas/SRITYS/duom00.php?pav=A&sritis=F 

1988 m. Lietuvos Persitvarkymo Sąjūdžio, Sąjūdžio Seimo narys, 1989–1990 m. Sąjūdžio Seimo seniūnas. 1990–1992 m. LR Aukščiausiosios Tarybos deputatas, signataras.http://www3.lrs.lt/pls/inter/w5_show?p_r=6624&p_d=84281 1991 m. vasario 26 d. – 1992 m. liepos 20 d. ministras be portfelio.http://www3.lrs.lt/pls/inter3/dokpaieska.showdoc_l?p_id=718 1992 m. liepos-gruodžio mėn. LR ministras pirmininkas.http://www3.lrs.lt/pls/inter3/dokpaieska.showdoc_l?p_id=1584http://www3.lrs.lt/pls/inter3/dokpaieska.showdoc_l?p_id=3048 Nuo 1993 m. TŪB „A. Abišala ir partneriai. Konsultacinė firma“ narys (2005 m. bendrija pertvarkyta į UAB „A. Abišala ir partneriai“). VšĮ „Junior Achievement Lietuva“ valdybos narys, pirmininkas. Asociacijos „Žinių ekonomikos forumas“ tarybos narys, pirmininkas. 2008–2009 m. vadovavo komisijai energijos tiekimo saugumo po 2009 m. problemoms nagrinėti, derybininkas su Europos Sąjunga dėl Ignalinos atominės elektrinės darbo pratęsimo.http://www3.lrs.lt/pls/inter3/dokpaieska.showdoc_l?p_id=315536

30 mokslinių straipsnių Lietuvos ir užsienio leidiniuose (puslaidininkių fizika ir technologija), 3 išradimų autorius.http://www.lrv.lt/lt/vyriausybe/apie-vyriausybe/ankstesnes-vyriausybes/po-1990-metu/aleksandras-algirdas-abisala1/ 

Žmona Nijolė (g. 1956), sūnūs Tadas (g. 1978) ir Liudas (g. 1983).

 Įvertinimas 
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024

 Šaltiniai 

 Nuorodos 
 Oficiali svetainė 

|-

Kategorija:Kovo 11 akto signatarai
Kategorija:Lietuvos ministrai pirmininkai
Kategorija:Lietuvos ministrai be portfelio
Kategorija:Verslo patarėjai